Diari Oficial de la Generalitat Valenciana


Sumari del DOGV 2287, del 13-06-1994 (1994/831691)

RESOLUCIÓ de 16 de maig de 1994, de la Direcció General de l'Esport, per la qual es convoquen les Estades Esportives d'Estiu 94 de la Generalitat Valenciana.
-------------------------------------------------------------------------------------------------------------------------------------------------------------

### Dades del document

Número de DOGV
:   2287

Data del DOGV
:   13-06-1994

Secció del DOGV
:   ALTRES DISPOSICIONS

Número del document
:   1994/831691


Data del document
:   16-05-1994

Organisme emissor
:   Conselleria de Cultura

Tipus de document
:   Resolució

RESOLUCIó de 16 de maig de 1994, de la Direcció General de l'Esport, per la qual es convoquen les Estades Esportives d'Estiu 94, de la Generalitat Valenciana. [94/3909]  
Les Estades Esportives d'Estiu tenen com a objectiu prioritari l'ocupació del temps lliure dels joves iniciant-los en aquelles activitats que no són freqüents en l'entorn habitual de la seua educació.  
Hom pretén que els joves troben en l'esport un mitjà d'ocupar un temps d'oci amb activitats esportives de recreació i esbarjo, donant-li un tarannà diferent de l'habitual i reforçar els hàbits esportius que formaran part, en un futur, de les activitats lúdiques de la seua vida.  
D'acord amb les competències que té atribuïdes la Generalitat Valenciana en matèria de joventut i esports, i a la vista dels resultats obtinguts en anys anteriors, resolc:  
Primer  
La Conselleria de Cultura, a través de la Direcció General de l'Esport i amb la col·laboració dels ajuntaments implicats i les diputacions d'Alacant i Castelló convoquen les Estades Esportives d'Estiu 94 de la Generalitat Valenciana.  
Segon  
S'aproven les bases per les quals es regirà la convocatòria i que figuren com a annex d'aquesta resolució.  
Tercer  
Contra aquesta resolució, que no esgota la via administrativa, els interessats podran interposar recurs ordinari davant la Conselleria de Cultura, en el termini d'un mes des del dia de la publicació en el DOGV d'acord amb el que disposa l'article 114 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
València, 16 de maig de 1994.- El director general de l'Esport: Josep A. Chapa i López.  
ANNEX  
Bases per les quals es regula la convocatòria de les Estades Esportives d'Estiu 94.  
Primera  
Les Estades Esportives d'Estiu estan destinades a joves de 10 a 15 anys, participants en activitats dels XII Jocs Esportius de la Generalitat Valenciana en qualsevol de les fases d'aquests.  
Segona  
Les dates de celebració es realitzaran en dos torns:  
El primer, del 3 al 16 de juliol; i el segon, del 17 al 30 de juliol, amb les especificacions de la base quarta.  
Tercera  
La incorporació i la tornada seran per compte i mitjans dels participants. L'allotjament es realitzarà en centres escolars habilitats a l'efecte, en règim de pensió completa. Les diferents activitats esportives relacionades en la base quarta d'aquest annex es realitzaran a les instal·lacions públiques i/o privades de les localitats. Tots els participants duran la fotocòpia de la cartilla de la Seguretat Social o equivalent.  
La quota d'inscripció serà de 23.000 PTA. L'ingrés de la quota s'efectuarà al compte bancari que els ajuntaments de cadascuna de les «Estades» indicaran, el qual serà comunicat en el moment de la inscripció.  
Per als esportistes que sol·liciten el règim d'externat, la quota d'inscripció serà de 16.000 PTA.  
Quarta  
Les seus designades, les modalitats esportives més destacades i les edats dels participants són les següents:  
- Alcoi: excursionisme, escalada, orientació, muntanyisme, espeleologia, bicicleta tot terreny i ecologia. Escolars nascuts entre l'1 de gener de 1981 i el 31 de desembre de 1984. (10-13 anys).  
- Dènia: bàdminton, rem, rugbi-platja, voleivol-platja, golf, pilota valenciana, esports alternatius i activitats recreatives. Primer torn, escolars nascuts entre l'1 de gener de 1979 i el 31 de desembre de 1981 (13-15 anys). Segon torn, escolars nascuts entre l'1 de gener de 1982 i el 31 de desembre de 1984 (10-12 anys).  
- El Campello: rem, vela, equitació, bàdminton, esgrima, tir amb arc, voleivol-platja i esports alternatius. Primer torn, escolars nascuts entre l'1 de gener de 1982 i el 31 de desembre de 1984 (10-12 anys). Segon torn, escolars nascuts entre l'1 de gener de 1979 i el 31 de desembre de 1981 (13-15 anys).  
- Guardamar: natació, tir amb arc, esgrima, voleivol-platja, esports alternatius i tallers. Primer torn, escolars nascuts entre l'1 de gener de 1979 i el 31 de desembre de 1981 (13-15 anys). Segon torn, escolars nascuts entre l'1 de gener de 1982 i el 31 de desembre de 1984 (10-12 anys).  
- Morella: bicicleta tot terreny, espeleologia, orientació, escalada, supervivència, excursionisme, activitats temps lliure. Primer i segon torn, escolars nascuts entre l'1 de gener de 1979 i el 31 de desembre de 1981 (13-15 anys).  
- Torrevieja: vela, bàdminton, esgrima, voleivol-platja, tir amb arc, esports alternatius i tallers; primer torn, escolars nascuts entre l'1 de gener de 1982 i el 31 de desembre de 1984 (10-12 anys); segon torn, escolars nascuts entre l'1 de gener de 1979 i el 31 de desembre de 1981 (13-15 anys).  
Cinquena  
La Direcció General de l'Esport es reserva el dret de suspendre qualsevol de les Estades Esportives d'Estiu, quan cap circumstància impedesca el normal desenvolupament d'aquelles, gestionant la tornada total o parcial, si s'escau, de la quota.  
Sisena  
Les inscripcions, així com qualsevol altra informació, se sol·licitaran, a partir del cinquè dia natural següent a la publicació d'aquesta resolució i fins que es cobresquen les places, en les direccions territorials de la Conselleria de Cultura i a les diputacions d'Alacant, Castelló i València, situades a:  
Direccions territorials de Cultura   
- Alacant: C/ Carratalà, 47. Tel: (96) 590 10 40.  
- Castelló: av. del Mar, 23. Tel: (964) 35 84 74.  
- València: av Navarro Reverter, 2. Tel: (96) 386 95 61.  
Diputacions:  
- Alacant: av. Orihuela, 128. Tel: (96) 528 70 11.  
- Castelló: pl. de las Aulas, 1. Tel: (964) 35 96 00.